เวลามีเพศสัมพันธ์ จะเจ็บและมีแผลถลอกทุกครั้งที่มีอะไรกัน พยามยามทำเบาที่สุดก็ถลอกและเจ็บเหมือนเดิม ไม่มีคันหรือตกขาวค่ะ เป็นมา 1 ปี พร้อมกับเริ่มทานยาคุมเลยเกี่ยวกันไหมค่ะ
สวัสดีค่ะ การมีแผลถลอกที่อวัยวะเพศจากการมีเพศสัมพันธ์ ไม่ได้สัมพันธ์กับการใช้ยาคุมกำเนิดค่ะในกรณีที่เจ็บหรือมีแผลถลอกง่ายเวลามีเพศสัมพันธ์อาจเกิดได้จาก-ความผิดปกติที่ผิวหนังบริเวณอวัยวะเพศ ไม่ว่าจะเป็นแผล ผื่นจากการระคายเคืองที่ทำให้เกิดอาการคันหรืออาการแสบร้อนก็ทำให้มีอาการเจ็บได้-การเปลี่ยนแปลงของฮอร์โมน แต่มักเกิดในผู้หญิงวัยทอง ทำให้ช่องคลอดแห้ง และเจ็บเวลามีเพศสัมพันธ์-การอักเสบของช่องคลอด จากเชื้อราหรือแบคทีเรีย ทำให้เกิดอาการตกขาว คัน แสบร้อนและเจ็บเวลามีเพศสัมพันธ์ได้-มีช่องคลอดที่หดรัดตัวผิดปกติ คือปฏิกิริยาอัตโนมัติของร่างกายที่มีต่อความกลัวการสอดใส่ทางช่องคลอดในบางรูปแบบหรือทุกรูปแบบ โดยกล้ามเนื้อช่องคลอดจะเกิดการบีบรัดจนไม่สามารถควบคุมได้ ทำให้ไม่สามารถสอดใส่อวัยวะเพศชายเข้าไปได้แนะนำสังเกตอาการค่ะ ถ้าเจ็บเวลามีเพศสัมพันธ์มาก ไม่ว่าจะเปลี่ยนท่าทางหรือลองใช้สารหล่อลื่นแล้วก็ยังเจ็บ หรือมีเลือดออก หรือผื่นบริเวณอวัยวะเพศร่วมด้วย ควรไปพบสูตินรีแพทย์เพื่อหาสาเหตุที่เป็นไปได้ดังกล่าวไป